AGE-LANNAฮอตสลับBANPU
นักลงทุนโยกมาเก็งกำไรหุ้นถ่านหินตัวเล็กแทนหุ้นบริษัทบ้านปู
15 มี.ค. 2554

นักลงทุนโยกมาเก็งกำไรหุ้นถ่านหินตัวเล็กแทนหุ้นบริษัทบ้านปู
นักลงทุนโยกมาเก็งกำไรหุ้นถ่านหินตัวเล็กแทนหุ้นบริษัทบ้านปู(BANPU)ที่ปรับตัวขึ้นมาแรงและเร็วมากก่อนหน้านี้   ส่งผลให้หุ้นบริษัทเอเชีย กรีน เอนเนอจี (AGE) และบริษัท ลานนารีซอร์สเซส (LANNA) ทะยานขึ้น สวนทางดัชนีหุ้นโดยรวมที่ทรุดกว่า 15 จุด 
ทั้งนี้ AGE เป็นผู้นำเข้าถ่านหินมาจากต่างประเทศ เช่น อินโดนีเซียแล้วส่งขายต่อลูกค้าที่เป็นโรงงานอุตสาหกรรม ได้รับกำไรจากส่วนต่างจากราคาถ่านหินที่ปรับตัวขึ้น คาดว่าแนวโน้มผลดำเนินงานในปีนี้จะเพิ่มมากว่าที่ผ่านมา ทำให้ราคาหุ้นซื้อขายที่ 15.70 บาทบวก  50 สตางค์หรือเพิ่มขึ้น3.29% ส่วน LANNA  ซื้อขายที่   23.70 บาท เพิ่มขึ้น  0.40  บาทหรือ 1.72 %
นอกจากนี้นักลงทุนที่ซื้อหุ้น AGE ก่อนวันที่ 4 พ.ค.นี้จะได้รับเงินปันผลหุ้นละ0.0139 บาทและหุ้นปันผลอีกสัดส่วน8 หุ้นเดิมต่อ1 หุ้นใหม่ 
ขณะที่แรงซื้อขายของ BANPU ยังคงหนาแน่น แต่ราคาหุ้นอ่อนตัวลงซื้อขายแถว 746 บาท - 4บาท โดยนักวิเคราะห์ธนชาตแนะนำ“ซื้อ” ราคาเป้าหมายทางพื้นฐาน 960 บาท เริ่มมีทิศทางบวกสำหรับการฟื้นตัวเพราะเพิ่งเริ่มขาการฟื้นตัว หลังจากช่วง 2 วันที่ผ่านมามีการเก็บหุ้นกลับเข้ามาอย่างโดดเด่น เป้าหมายหลักสำหรับการปรับขึ้นจากฐานที่ 716 บาทในครั้งนี้อยู่ที่ 800 บาทรอบนี้